Source: http://www.bihon.ro/seria-victoriilor-s-a-rupt-csm-a-pierdut-la-timisoara/1999892
Timestamp: 2019-06-16 16:37:11+00:00

Document:
Seria victoriilor s-a rupt! CSM a pierdut la Timișoara - BIHON
la	8. martie 2018 20:28	 Reactualizat la:	 8. martie 2018 20:37
Kris Richard a fost coşgeterul orădenilor, cu 25 de puncte marcate
CSM CSU Oradea a fost învinsă cu scorul de 86-74 de către BC SCM Timişoara.
După şase victorii consecutive, echipa orădeană a cunoscut, din păcate, gustul amar al înfrângerii în deplasarea de la Timişoara, din etapa a 19-a, după o prestaţie foarte modestă.
CSM CSU a prins o zi slabă, fiind depăşită fără drept de apel. Succesul timişorenilor este greu de contestat, în condiţiile în care ei s-au aflat la conducere în cvasitotalitatea timpului de joc. Gazdele s-au desprins la o diferenţă de 12 puncte după primele două sferturi, scor la pauză 50-38, pe fondul unei defensive foarte slabe a echipei noastre.
Orădenii au dat semne de revenire şi au jucat la adevărata lor valoare abia în sfertul trei, în care s-au apărat mai bine şi au fost ceva mai inspiraţi în faza de atac. Richard, care a fost cel mai bun jucător al nostru, a reuşit să egaleze, scor 58-58 (’29) şi speranţele într-un rezultat favorabil au renăscut. Din păcate, a fost doar un simplu „foc de paie”, pentru că gazdele au revenit imediat în avantaj, scor 64-60.
Utimul sfert a început catastrofal pentru oaspeţi, care n-au izbutit să înscrie timp de patru minute, iar bănăţenii au făcut un parţial de 8-0. Scorul a devenit 72-60 şi gazdele controlau meciul cu tot mai multă siguranţă. În ultimele minute, orădenii s-au întrecut în greşeli şi echipa timişoreană s-a impus fără emoţii, scor final 86-74.
În urma acestui rezultat, BC SCM Timişoara a acumulat două victorii în faţa echipei noastre şi va fi greu de devansat în clasament. CSM CSU Oradea rămâne pe locul 4 şi va juca etapa viitoare pe teren propriu, cu BCMU FC Argeş Piteşti.
Sala Sporturilor „Constantin Jude”. Spectatori: circa 1.200
BC SCM Timişoara – CSM CSU Oradea 86-74 (25-21, 25-17, 12-22, 22-14)
BC SCM Timişoara: Drăguşin 7, T. Gheorghe 7, Jeremic 17 (3×3), Komatina 10, Burdgess 7 (1×3), Popa Calotă 15 (2×3), Mijajlovic 5, Diaz 16, Stevanovic 2. Nu au jucat: Păun, Ursan, Tohăţan. Antrenor: Tudor Costescu. Asistent: Cristian Bota
CSM CSU Oradea: Nicolescu 6 (2×3), Gajovic 11 (1×3), Kariniauskas 11 (1×3), Valeika 5, Richard 25 (2×3), Ţîbîrnă 10 (1×3), Mandache 2, Nikolic 4. Nu au jucat: Gavrilă, Fometescu, Pasalic. Antrenor: Cristian Achim. Asistenţi: Milan Mitrovic, Marius Marinău
Arbitri: Bogdan Podar, Sorin Drugău, Dragoş Nicolae. Comisar FR Baschet: Doru Vinaşi
Eliminări pentru 5 faulturi personale: Popa Calotă / Valeika
Rezultate înregistrate în etapa a 19-a:
BC SCM Timişoara – CSM CSU Oradea 86-74
SCM U Craiova – BC CSU Sibiu 72-79
Timba Timişoara – Politehnica Iaşi 83-77
BCMU FC Argeş Piteşti – BC Mureş Târgu Mureş 111-60
Phoenix Galaţi – Dinamo Bucureşti 110-46
Meciul U BT Cluj-Napoca – CSM Steaua EximBank va fi reprogramat.
Partida BC Mureş Târgu Mureş – Timba Timişoara, restanţă din etapa a 18-a, se va dispta la data de 14 martie.
1. BC CSU Sibiu 19 15 4 1638 – 1428 34
2. BC SCM Timişoara 19 14 5 1709 – 1466 33
3. U BT Cluj-Napoca 18 14 4 1564 – 1329 32
4. CSM CSU Oradea 19 13 6 1700 – 1404 32
5. BCMU FC Argeş 19 12 7 1601 – 1466 31
6. CSM Steaua Bucureşti 18 12 6 1599 – 1361 30
7. Phoenix Galaţi 19 9 10 1558 – 1514 28
8. SCM U Craiova 18 9 9 1674 – 1585 27
9. BC Mureş Târgu Mureş 18 6 12 1273 – 1562 24
10. Timba Timişoara 18 5 13 1432 – 159 23
11. Politehnica Iaşi 18 2 16 1327 – 1607 20
12. Dinamo Bucureşti 19 0 19 1162 – 1919 19
Etapa viitoare (10-12 martie): sâmbătă: CSM Steaua EximBank – Timba Timişoara, Politehnica Iaşi – Dinamo Bucureşti, U BT Cluj-Napoca – SCM U Craiova (ora 19:15, Digi Sport); luni: CSM CSU Oradea – BCMU FC Argeş Piteşti (ora 18:00), BC SCM Timişoara – Phoenix Galaţi, BC Mureş Târgu Mureş – BC CSU Sibiu.
Taguri: BC SCM Timisoara, CSM CSU Oradea, rezultat

References: CSM 

CSM 

CSM 
 CSM 
 CSM 

CSM 
 CSM 
 CSM 
 CSM 
 CSM 
 CSM 
 CSM 
 CSM